Komisijos reglamentas (EEB) Nr. 1793/93
1993 m. birželio 30 d.
dėl atliekamos operacijos, pagal kurią nustatomi žemės ūkio perskaičiavimo kursai, taikomi apynių sektoriuje
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1992 m. gruodžio 28 d. Tarybos reglamentą (EEB) Nr. 3813/92 dėl apskaitos vienetų ir perskaičiavimo kursų, taikytinų bendroje žemės ūkio politikoje [1], ypač į jo 6 straipsnio 2 dalį,
kadangi tai, kas nurodyta pirmiau, buvo nustatyta 1971 m. liepos 26 d. Tarybos Reglamento (EEB) Nr. 1696/71 dėl bendrojo apynių rinkos organizavimo [2] 12 straipsnyje, su paskutiniais pakeitimais, padarytais Reglamentu (EEB) Nr. 3124/92 [3], ir gali būti leidžiama apynių produktams Bendrijoje;
kadangi apyniams nėra prekybos metų; kadangi dėl to reikia nustatyti nuo 1993 m. balandžio 30 d. Komisijos reglamento (EEB) Nr. 1086/93 dėl išsamių taisyklių žemės ūkio perskaičiavimo kursams nustatyti ir taikyti [4] 11 straipsnio 1 dalies leidžiančią nukrypti nuostatą;
kadangi 1975 m. spalio 6 d. Komisijos reglamentas (EEB) Nr. 2540/75, nustatantis atliekamą operaciją, kuriai įvykus pagalbos išmokėjimas apynių augintojams tampa privalomu ir vykdytinu [5], nustato atliekamą operaciją, pagal kurią nustatomas žemės ūkio perskaičiavimo kursas, naudotinas pagalbos išmokėjimui, Tarybos reglamento, nustatančio pagalbos dydį augintojams ateinančių metų derliui, priėmimo dieną; kadangi atliekamos operacijos, pagal kurią nustatomas žemės ūkio perskaičiavimo kursas, data, nuo kurios taikytina pagalba apynių augintojams, turėtų būti Tarybos reglamento, nustatančio pagalbos dydį, įsigaliojimo metų liepos 1 d.; kadangi todėl turėtų būti panaikintas Reglamentas (EEB) Nr. 2540/75;
kadangi šiame reglamente numatytos priemonės atitinka Apynių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Žemės ūkio perskaičiavimo kursas, kuris taikomas teikiant Reglamento (EEB) Nr. 1696/71 12 straipsnyje numatytą pagalbą, įsigalioja nuo Reglamento, nustatančio pagalbos dydį augintojams, įsigaliojimo metų liepos 1 d.
2 straipsnis
Reglamentas (EEB) Nr. 2540/75 panaikinamas.
3 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1993 m. birželio 30 d.